Penjara Keselamatan Maksimum Brandvlei di Afrika Selatan.
Menempatkan gengster paling ganas di negara ini.
Pembunuhan, pengubahan wang haram, penculikan…
Tapi mereka bukan gengster sembarangan.
Kebanyakan banduan di sini merupakan ahli Geng Nombor yang ditakuti.
Ini bukan tempat yang baik. Ini bukan rumah mak kau.
Mereka mengamalkan tatahidup yang ganas…
Kumpulan aku mengehendaki seorang warden mati juga.
…yang membuatkan pengawal di sini dalam bahaya…
Saya ditikam.
…dan mengugut orang luar seperti saya.
Kami akan terus membunuh.
Saya Raphael Rowe,
dan saya akan luangkan seminggu di penjara Afrika Selatan
yang dikawal oleh Geng Nombor.
Tapi ini bukan kali pertama saya dipenjarakan.
Saya pernah disabitkan di UK atas pembunuhan yang saya tidak lakukan
dan dijatuhkan hukuman penjara tanpa parol.
Saya mengambil masa 12 tahun untuk membersihkan nama saya.
Kini, saya mengembara ke serata dunia
untuk merasai kehidupan
di penjara paling teruk di dunia.
Cape Town, Afrika Selatan,
bandar tepi pantai yang maju.
Tapi di pinggirnya terletak Cape Flats,
peninggalan zaman aparteid.
Orang yang bukan berkulit putih dipaksa tinggal di sini dalam kemiskinan.
Dan ramai masih menghuninya.
Kawasan ini terjejas akibat keganasan geng,
dengan purata lapan pembunuhan setiap hari.
Keadaan begitu berbahaya
hinggakan tentera pernah dihantar untuk memulihkan keamanan.
Perhatian!
Kadar pembunuhan di Cape Town antara yang tertinggi di dunia,
dan malam ini saya mengikuti Unit Antigeng mereka.
Saya menyertai AGU yang akan menyerbu geng dadah bersenjata.
Kapten Althea Jefra mengetuai serbuan
ke atas kejiranan paling berbahaya di Cape Flats.
Adakah awak selalu berdepan dengan gengster
yang membawa senjata
dan mengancam pegawai awak dengan senjata itu?
Ya.
Seminggu setengah yang lalu, di kawasan kita tuju ni,
pegawai polis ditembak semasa bertugas oleh gengster.
Jadi, ancamannya memang ada.
Mari lakukan.
Masuk dan tutup pintu.
Mereka suruh orang masuk.
Ada lebih seratus ribu ahli geng di Cape Flats,
bersaing untuk menguasai kejiranan ini.
Itu MG 30? Mongrel?
- Mongrel. - Ya.
Apa mereka buat sekarang ni?
Sesetengah geng ada tanda tertentu,
singkatan tertentu pada badan mereka.
Kita boleh lihat mereka geng Mongrel.
- Dia ada tatu MG. Itu Geng Mongrel. - Betul.
Di blok pangsapuri ini, ada satu geng.
Di sana geng lain pula.
- Ini kawasannya. Dia tak boleh gerak. - Baik.
Kami memasuki blok pangsapuri
berdasarkan risikan yang penghuninya ialah pengedar dadah.
Saya Kapten Jefra, Unit Antigeng.
Saya difahamkan awak ada banyak wang di sini.
Berapa banyak duit yang ada?
Ini duit serbuk cuci.
- Duit serbuk cuci? - Ya.
Saya mahu beli serbuk cuci awak.
Parol awak atas kesalahan apa?
Pembunuhan.
Boleh kami masuk?
Tanggalkan baju awak.
Kami nak tengok tanda geng awak.
Lelaki ini ada banyak tatu.
Sesetengahnya daripada geng jalanannya, tapi ada satu tatu nombor.
26.
26, ya.
Lelaki yang tinggal di premis tadi dibebaskan dengan parol
atas pembunuhan,
dan dia mempunyai tatu nombor 26 pada badannya…
yang saya rasa bermakna, dia sebahagian daripada Geng Nombor penjara.
Kehidupan mereka dikawal sepenuhnya oleh geng-geng mereka.
Dan jika mereka masuk penjara, mereka cuma perlu bertukar pihak
daripada geng jalanan kepada geng penjara
yang disertai mereka.
Geng Nombor yang terkenal.
Ramai orang yang ditahan dalam serbuan semalam
akan dihantar ke sini,
Penjara Keselamatan Maksimum Brandvlei.
Saya berpeluh-peluh di belakang trak ini,
dan akan menghabiskan masa seminggu untuk merasai kehidupan
sebagai banduan di penjara yang dikuasai oleh Geng Nombor.
Sebagai orang asing, sebagai banduan baru,
yang tiada kaitan dengan mana-mana geng
yang menguasai penjara ini…
Saya tak tahu penerimaan mereka terhadap saya.
Saya ingin tahu bagaimana penjara ini boleh beroperasi
apabila geng mempunyai kuasa begitu besar.
Bagaimana mereka mengawal banduan
yang mempunyai sistem tersendiri, hierarki tersendiri,
peraturan tersendiri, dan cara hidup tersendiri?
Bagaimana pengawal menjaga keselamatan diri mereka,
dan banduan baru seperti saya?
- Encik. - Ya.
Banduan di sini dipindahkan dari penjara serata Cape Barat
untuk menjalani hukuman panjang mereka atas jenayah yang amat serius.
Melihat mereka bukan saja menggari, malah merantai kaki,
menunjukkan mereka berdepan dengan penjenayah tegar
yang memerlukan langkah-langkah keselamatan maksimum.
Ikut arahan kami. Apabila saya lepaskan tangan awak, letak di atas lutut kanan.
Kami sekarang akan lakukan pemeriksaan bogel.
Jadi, awak perlu tanggalkan seluruh pakaian.
Tinggalkan seluar dalam saja.
Semasa awak membuka pakaian,
kami juga memeriksa jika ada tatu pada badan awak.
Pusingkan badan.
Okey, angkat tangan.
Geng Nombor yang ada di Afrika Selatan,
biasanya mencacah tatu geng pada badan.
Ini untuk mengenal pasti ahlinya.
- Awak boleh lihat saya tiada tatu. - Ya.
- Jadi, saya bukan ahli Geng Nombor? - Ya.
Dalam bahasa Afrikaans, mereka panggil frans. Bukan ahli geng.
Jadi, nasihat saya ialah jangan nampak takut,
dan ikut arahan. Ikut cakap mereka.
Sebab orang yang bukan ahli geng tak dibenarkan buat apa-apa
tanpa arahan mereka.
Itu cara mereka. Mereka ada tatakelakuan tersendiri.
Tatakelakuan yang awak tak dapat kawal?
Yang kami tak dapat kawal.
Okey.
Saya diproses mengikut sistem dan diberikan unit.
Awak telah ditetapkan untuk pergi ke unit K-3.
Apa yang saya boleh jangkakan di K-3?
Itu unit dengan ahli geng paling aktif.
Semua pesalah yang ada kaitan dengan geng penjara
ditempatkan di unit itu.
Saya semakin gementar memikirkan penerimaan mereka terhadap saya.
Siapakah ahli Geng Nombor ini?
Apa yang mereka jangka daripada saya?
Ini unit tempat tinggal awak.
Sebelum saya diberikan sel, saya diminta melapor diri kepada En. Hendry,
ketua K-3, untuk orientasi.
Raphael Rowe.
Awak ahli gengkah?
Tidak.
- Bukan ahli mana-mana geng? - Bukan.
Ada tiga geng utama di sini.
Geng 26, 27 dan 28.
Ada ritual…
tertentu…
yang dilakukan di penjara Afrika Selatan.
Awak tak boleh masuk dan pilih mana-mana katil yang ada…
ambil katil itu terus.
Saya boleh bagi awak katil dan cakap, "Raphael, awak tidur sini."
Tapi apabila saya pergi mereka akan tarik awak dari katil itu.
Mereka akan letak awak di tempat mereka mahu.
Awak tak boleh kawal tindakan mereka?
Kami cuba yang terbaik untuk halangnya, tapi…
tiada gunanya.
En. Buetzengarke, bawa dia ke bilik sepuluh.
Saya diberitahu setiap banduan di K-3
ialah ahli salah satu daripada tiga kumpulan geng penjara.
Geng Nombor, kumpulan 26, 27, dan 28.
Jauhkan diri dari penjara. Ini bukan tempat yang bagus.
Ini bukan rumah mak kau.
Mereka dikurung di sebalik tirai besi.
Dan saya akan masuk ke sel dan berjumpa rakan sel saya buat pertama kalinya.
Saya akan berkongsi sel sesak dengan lapan gengster dari Cape Flats,
kesemuanya ahli Geng Nombor.
Di sini?
Apa khabar? Saya Raphael.
Saya cuba perkenalkan diri kepada rakan sel saya,
tapi mereka tidak endahkan saya.
Saya tidak pernah dilayan sebegini.
Sebaliknya, mereka bagi isyarat tangan kepada satu sama lain
dan berbincang dalam bahasa pelik.
Saya tak tahu apa mereka buat.
Saya dikurung di dalam sel, dan kini mereka yang berkuasa
- Bahasa Inggeris? - Ya.
Mengapa masuk penjara?
Saya Raphael.
Raphael. Mengapa kau masuk penjara?
- Saya bukan sesiapa. - Bukan?
Apa kau ada?
Duit? Apa-apa? Kot? Ada?
- Saya tiada apa-apa. - Kau tiada…
- Mereka ambil semuanya? - Semuanya?
Jika kami cari, dan jumpa apa-apa,
nahaslah kau.
Dia akan cakap dengan kau.
Perkara yang saya cakap disampaikan kepada dua rakan sel saya,
Lee dan Curtis, yang kini mahu bercakap dengan saya.
Kau duduk sini. Jangan banyak cakap. Apabila aku cakap, kau jawab.
- Okey. - Okey.
- Nama kau Raphael? - Raphael.
Kau asal dari mana?
- Saya dari England. - England?
- Dari London. - London?
Cantik kasut kau.
Kau kata kau tak bawa apa-apa.
Mereka ambil semua barang saya.
Semua barang kau?
Saya tiada apa-apa, hanya ada kasut yang mereka bagi.
Kau bodoh sangat.
Kau sepatutnya fikir dulu tentang itu.
- Tak sempat. - Mana ada begitu.
Nanti kita cakap lagi.
Yang aku nampak, kau ada kasut cantik.
Saiz kasut kau?
- Lapan. - Macam saiz kau.
- Memang saiz aku. - Nampak kasut ni?
Kasut ni cantik.
- Kasut baru ya? - Kasut ni nampak cantik.
Mereka bukan saja mahu rampas kasut saya,
Mereka mahu malukan saya.
Memang saiz kau.
- Kau kisah tak kalau aku ambil kasut ni? - Pakai ni.
- Saya kisah. - Kau kisah?
- Pakai ni. - Kau kisah?
Kami bukan minta. Kami nak ambil kasut ni.
Kau tahu sebabnya?
Kau berkulit putih, dan ada banyak duit.
Bagus, kau boleh pakai kasut itu.
Kau tiada hak di sini.
Faham?
Saya faham.
Kami sanggup bunuh kau walaupun untuk kasut.
Ya, saya faham.
Baik. Jadi, semuanya okey sekarang?
Saya tak suka, tapi saya faham.
Kau kena faham. Kami tak peduli perasaan kau.
Kami berdua kumpulan 28.
- Kami ketua kumpulan 28. - Okey.
Jika kau tak buat masalah, aku tak buat masalah.
- Saya tak buat masalah. - Bagus.
Kau kena sediakan katil. Mari.
Aku tunjukkan caranya.
Lee dan Curtis ahli kumpulan 28 yang menguruskan sel,
dan nampaknya mereka tidak akan layan saya dengan baik.
Untuk teruskan hidup, kau kena ada duit.
Aku kenal orang putih. Mereka ada duit.
- Saya bukan orang putih. - Mudah saja.
- Kau bukan orang putih? - Bukan.
Ayah saya kulit hitam. Mak saya orang putih.
Jadi, luaran kau putih, tapi di dalam kau orang kulit hitam.
- Betul. - Okey.
Mari.
Ini katil kau.
Kau tidur sini.
Setelah Lee bagi saya katil,
saya diperkenalkan kepada ahli Nombor lain di sel.
Ini Troubles.
Dia kumpulan 26.
Dia dihukum seumur hidup.
Kesalahan membunuh. Dia dari Wesbank.
Kau nampak dia?
Mereka memang mahu buli saya,
dan tipulah jika saya kata saya tidak takut.
Dia ni…
ini Klope.
Dia kumpulan 27.
Dia kejam. Pembunuh upahan dari Manenberg.
Nampak tak?
Kau tengok dia. Dia fikir kita nampak macam dia.
Dia orang putih.
Mereka katakan dengan jelas yang saya bukan sebahagian mereka.
Kau dengar apa dia cakap?
Kau asyik begini.
Tengoklah rupa kau.
Kau nak beritahu warden kami ambil kasut kau?
- Mestilah tak. - Kau pasti?
Saya takkan beritahu apa-apa.
Rakan sel saya, yang disabitkan atas banyak kesalahan membunuh,
ada tugas untuk saya.
Kau kena… Ini hari pertama kau.
Kau kena basuh pakaian kami.
Awak nak saya basuh ni?
Ya, basuh semuanya.
Basuh semuanya hari ini.
Belajar basuh kain dengan tangan kau.
Saya diarahkan menjadi tukang cuci.
Mereka takut-takutkan saya.
Saya diarahkan buat kerja.
Saya kena patuhi apa yang mereka suruh lakukan buat masa ini.
Dan kau mesti perah sebelum ampai.
Jika kau frans, itu yang kau kena buat.
Jika saya apa?
Jika kau frans.
Dengar betul-betul. Jika kau tiada cop 26, 27, 28…
- Okey. - Faham.
Jika kau tiada cop, kau kena buat kerja untuk kami.
Tapi jika kau ada cop, kami takkan buat begitu.
Sebab kau salah seorang daripada kami. Faham?
Begitulah caranya di penjara.
Sebagai orang bukan ahli geng atau frans, nampaknya saya di kedudukan terbawah.
Kau kena buat panggilan.
Aku akan bagi nombor akaun untuk orang kau masukkan duit
ke dalam akaun orang aku di luar.
Kami kena hidup, jadi…
Kalau tak buat?
Tak boleh tidak.
- Faham tak? - Saya faham.
Nampaknya, saya ada tiga pilihan.
Bayar perlindungan, jadi ahli geng,
atau dilayan seperti orang suruhan.
Penjara saya di England dulu…
Ini bukan England. Ini Afrika Selatan.
Semua orang di bilik ni, kami…
Kami bunuh saja. Jangan buang masa aku.
Boleh kau uruskan ni? Kau ni banyak cakaplah.
Saya rasa mereka uji saya.
Dan saya takkan cakap tidak kepada cabaran mereka
sebab itu cuma akan menimbulkan rasa tidak suka kepada saya,
dan saya tak nak mereka tak suka saat saya masuk ke sini.
Ini baru penghujung hari pertama, dan jika inilah kehidupan seorang frans,
saya faham mengapa ramai menyertai Geng Nombor.
HARI KE-2
Pagi berikutnya, saya lega kerana mereka kurang bagi perhatian kepada saya.
semasa mereka bersiap untuk sarapan.
Semua orang ikut giliran.
Mereka berbaris, ambil sarapan.
Begitulah hari bermula.
Saya tidak sabar hendak keluar dari sel sesak ini
dan hirup udara segar.
Apabila dapat sarapan, kita makan di luar atau di sini?
Kita makan di sini.
Tak pernah dapat makan di luar?
Ini penjara keselamatan maksimum
kerana ramai pembunuh di sini.
Mereka pandang kita sebagai orang berbahaya.
Tapi betulkah?
Adakah kita orang berbahaya?
Okey. Aku cakap tentang diri sendiri. Aku berbahaya.
Aku tak suka berkawan dengan mereka sebab mereka bukan kawan aku.
Mengikut nombor aku.
Kami diperiksa jika ada senjata semasa hendak mengambil sarapan.
Dan tidak lama selepas itu, kami dikurung semula.
Mengapa dulang awak lagi besar? Awak dapat lagi banyak.
Sebab aku minta.
Sebab aku minta lebih. Aku tak suka makan sikit.
Semasa duduk bersarapan dengan rakan sel saya,
saya ingin ketahui lebih lanjut tentang inisiasi pelik
yang mereka lakukan kepada saya semalam.
Boleh saya tanya soalan? Semasa saya masuk semalam,
awak bercakap…
bahasa yang saya tak pernah dengar.
Bukan bahasa Afrikaans. Bukan Inggeris. Itu bahasa apa?
Semasa awak berbincang,
- itu bahasa apa. - Itu bahasa Sabela.
Sabela?
Bahasa istimewakah?
Itu bahasa yang dipelajari dalam Geng Nombor.
- Itu Geng Nombor punya… - Bahasa.
Begitu.
Jika saya bukan ahli Nombor, tak boleh cakap bahasa itu?
Tak boleh belajar bahasa itu?
MASALAH
Semasa ada orang datang kepada saya
dan tanya soalan, kemudian dia laporkan kepada awak…
- Dia tanya siapa kau. - Ya.
- Kami nak tahu siapa kau di penjara. - Okey.
Mengapa itu penting?
Itulah cara kau akan dihormati.
Jika aku dan Troubles bergaduh,
Curtis mesti mampu halang kami.
Dan apabila dia cakap, kami kena dengar terus.
Dia pangkat paling tinggi, dan kami di bawah dia.
- Awak pangkat paling tinggi? - Ya.
Ya.
Ada pangkat dalam geng ni?
Ya, pangkat dari askar ke atas.
Saya boleh lihat rakan sel saya ada banyak tatu
berupa bintang dan lapel yang menyerupai lencana tentera.
Macam mana hendak naik pangkat?
Adakah sebab kemahiran diplomasi? Sebab awak pandai berunding?
Sekejap.
Raphael, apabila kau cakap tentang Geng Nombor…
kau kena hati-hati sikit.
Benda yang kau tanya ni,
benda rahsia, okey?
Maksud awak, soalan tentang…
Geng Nombor.
Jika bukan sebab Geng Nombor…
warden pun takkan dapat kawal penjara ini.
Sebab Geng Nomborlah,
ada disiplin di sini.
Ada aturan di sini.
Sepertimana undang-undang di luar, kami ada undang-undang juga.
Setiap seorang pun ada.
Kami membesar dengannya.
Kami takkan beritahu dengan mudah,
perkara yang kami tahu atau miliki.
Awak tak mahu orang fahaminya…
Ini bukan tentang aku mahu mereka faham atau tak.
Ini untuk keselamatan mereka. Orang dibunuh sebab hal ini.
Cabar atau tiada rasa hormat.
Rakan sel saya, sepertimana yang lain di unit ini,
sangat berbahaya.
Tapi jika mereka geng yang sama,
mengapa kami tidak boleh keluar untuk bergaul dan makan?
Apabila kita mahu pengawal datang, kita panggil dia ketua.
Ketua! Boleh datang kejap?
Boleh cakap dengan awak kejap?
- Hai. - Hai.
Mereka tak dibenarkan keluar dan duduk di meja itu untuk makan.
Mengapa ya?
Lagi selamat kami uruskan sepuluh banduan…
daripada uruskan 60 banduan.
Okey.
Mungkin ada banduan yang bermasalah dengan banduan di sana.
Tapi kita tak tahu.
Dia pun pergi tikam atau macam-macam lagi.
Dan tahu apa akibatnya nanti?
Mereka akan serang kami.
Kakitangan?
Mereka akan sasarkan kami pula.
Banduan takkan keluar dari sel dan tikam pengawal tanpa sebab.
Pada tahun 1995, mereka tikam saya tanpa sebab.
- Awak ditikam? - Saya ditikam.
Saya lalu depan gril sel. Dia tikam menerusinya.
Saya tanya, "Mengapa tikam saya?" Dia kata, "Kau paling dekat."
Kami kata, "Salah tempat, salah masa."
Ya.
Tapi mereka semua tahu, jika awak sertai Geng Nombor…
kadangkala hukuman setahun boleh jadi 20 tahun.
Jadi, itulah keputusan yang mereka sendiri buat.
Satu-satunya waktu banduan berbahaya di sini keluar
adalah semasa sesi senaman pendek.
Sarapan sudah selesai, dan saya dibawa keluar
bersama-sama penghuni sel lain untuk bermain kriket.
Ada seorang di sana, penuh tatu di mukanya dan…
Dia datang ke arah saya.
Hai. Apa khabar? Sihat?
Sihat. Kau apa khabar?
- Saya Raphael. - Okey, aku Masalino.
Masalino? Okey.
Di penjara, mereka panggil aku Graveyard.
Graveyard?
- Graveyard? - Ya.
Kau pandai main kriket?
- Ya, bolehlah. - Okey.
Saya taklah hebat, tapi bolehlah.
- Okey. - Ya?
- Ikut aku. - Okey.
Nama dia Raphael. Dia nak main kriket sekali.
Nama gelarannya bermaksud "Tanah Perkuburan".
Memang jelas yang Masalino ialah sebahagian geng penjara.
Dia ada nombor 28 ditatu pada dahinya.
Aku mahu tunjukkan caranya. Raphael?
Biar aku tunjukkan.
Mula-mula…
Bahu saya tak kuat lagi.
- Mengapa? - Tak kuat dah.
- Sebab dah tua. - Sudah tua?
Saya dah tua. Susah.
Lajunya.
Raphael!
Berapa lama hukuman awak?
Seumur hidup.
Seumur hidup?
- Apa awak buat? - Banyak jenayah.
Pembunuhan, pengubahan wang haram, penculikan, cubaan membunuh.
Benda-benda sebegitu.
Apa hukuman awak sebelum ni?
Dulu aku di sini 12 tahun.
- Atas kesalahan apa? - Pembunuhan.
Siapa awak bunuh?
Pakcik aku.
Awak bunuh pakcik awak?
Siapa awak bunuh kali ni?
Ahli geng lain.
Jadi, awak dah lakukan dua pembunuhan? Atau lebih?
Lebih.
Mereka cuma dapat sabitkan 24 kes.
Dua puluh empat kes bunuh?
- Macam mana awak bunuh orang? - Guna pistol.
- Awak tembak mereka? - Ya.
Jadi, di penjara, awak kumpulan 28?
Ya.
Awak pangkat apa?
Aku kolonel jeneral.
Ada banyak bintang.
Enam bintang enam.
- Di bahu sebelah pun? - Ya.
Apa maksudnya? Pangkat awak kolonel jeneral?
Ya.
Macam mana hendak naik ke pangkat kolonel?
Semestinya kena tumpahkan darah.
- Di penjara? - Ya.
Bunuh siapa?
Warden.
Kalau ahli geng aku yang lain,
serang ahli kumpulan 26 atau 27.
- Mereka bergaduh. - Apabila bergaduh, dan ada darah.
Okey.
Memandangkan ada pertumpahan darah, ia mesti dibalas.
Okey.
Aku kena ambil pisau atau apa-apa,
dan tikam warden.
Itu saja yang akan betulkan keadaan.
Pelik rasanya. Mengapa warden, yang tak terlibat dengan Geng Nombor?
Mengapa mereka jadi sasaran?
Memang begitu caranya.
Masalino orang pertama yang beritahu saya
sebab ahli geng menikam pengawal secara rambang.
Saya rasa dia boleh beritahu kerana dia berjaya
capai pangkat kolonel jeneral dalam Geng Nombor.
Perkara yang dia perlu buat untuk sampai ke tahapnya kini…
amat mengejutkan.
Untuk…
naik pangkat, untuk membalas dendam atas pertumpahan darah ahli mereka,
untuk mengekalkan keamanan, mereka perlu tumpahkan darah warden.
Ini buat saya tertanya-tanya perasaan warden di sini,
bekerja dengan banduan
yang mungkin menikam mereka bila-bila masa tanpa sebab.
Selepas hanya setengah jam di luar,
saya kembali ke sel tempat kami akan habiskan 23 jam setengah yang berikutnya.
dalam sehari.
Rasanya memang menyesakkan.
Kami cuma ada TV tidak berapa elok yang kami tak boleh kawal
dan permainan dipanggil Stokes yang dilukis di atas cadar.
- Kau makan dia. - Dua-dua?
- Makan dia. - Dua-dua sekali.
Kau baru bunuh dia.
- Kau kena bunuh orang. - Siapa saya bunuh?
- Kau bunuh aku. - Jadi, kau diburu oleh dia.
Kau diburu.
- Aku akan buru kau. - Kau diburu.
Kali pertama dipenjarakan?
Saya dipenjarakan di England atas pembunuhan dan rompakan.
Kau guna pistol dalam rompakan itu?
Boleh saya terangkan dulu?
Awak percaya atau tak, itu terpulang.
Kami tahu jika kau tipu.
Awak tahu jika saya tipu.
Baik. Awak boleh nilai sendiri.
Saya dituduh menyertai geng.
- Bukan di Afrika Selatan, tapi England… - Okey.
…yang terlibat dalam rompakan…
orang-orang kaya,
dan kami dihadapkan ke mahkamah…
disabitkan, dan dihukum penjara…
seumur hidup.
Atas pembunuhan dan rompakan.
Kemudian, selepas 12 tahun…
mereka jumpa bukti yang menunjukkan saya tak bersalah.
Macam mana dengan penderitaan yang kau lalui?
Dua belas tahun hilang begitu.
Bukan 12 hari atau 12 jam.
Ada siapa peduli penderitaan awak di sini?
Setelah mereka tahu sejarah saya sebagai bekas banduan,
mereka mula menerima saya.
Kami semua ahli Nombor.
Semua orang. Kau saja frans di sini.
Jadi, kami perlu putuskan tempat kau.
Perlukah begitu? Itu sajakah caranya?
Lambat laun, kau kena buat keputusan.
Untuk diri kau. Untuk hidup.
Sebab kebanyakan yang masuk ke sini, takkan keluar.
Mereka nampak aman di sel ini bersama-sama.
Jadi, mengapa mereka tidak boleh hidup tanpa berada dalam geng penjara?
Kami juga ada geng…
di luar yang kami sertai.
Di luar, aku geng Amerika.
Itu geng lain?
Ya, banyak geng di luar.
Kami bergaduh di luar.
Sebab kawasan, penyeludupan…
Di penjara, kami bersaudara.
Di luar, cerita lain.
Walaupun setelah hidup bersama di penjara?
Walaupun setelah 20 tahun bersama di sini,
jika aku jumpa dia di luar, aku akan bunuh dia.
Nampaknya Geng Nombor menyatukan banduan menentang pihak berkuasa.
Tidak kira betapa mereka saling membenci di luar,
mereka tinggalkan kebencian itu di gerbang penjara.
HARI KE-3
Ini hari ketiga saya di sini,
dan saya diarahkan bekerja di unit keselamatan sederhana Brandvlei,
tempat rakan sel saya boleh dipindahkan
jika mereka tidak terlibat dalam keganasan geng oleh Geng Nombor.
Suasananya sangat berbeza daripada bahagian keselamatan maksimum.
Tidak seperti bahagian keselamatan maksimum saya tadi,
bahagian keselamatan sederhana kelihatan begitu usang.
Di bahagian keselamatan maksimum, kemudahannya dijaga.
Kawasan ini pula usang.
Dan mereka kena hidup dengan apa yang ada.
Tapi suasananya berbeza.
Jika dibandingkan dengan dikurung
selama 23 jam setengah sehari di K-3,
di sini, banduan bebas bergerak di kawasan penjara kebanyakan waktu.
Macam pawagam buat sendiri.
Semasa saya menunggu tugasan saya, saya didatangi seorang banduan.
Aku nak tanya, siapa kau? Apa kau buat di sini? Di sini.
Mengapa awak tanya?
- Ini urusan aku untuk tahu. - Okey.
Supaya aku boleh beritahu yang lain.
- Okey. - Faham?
Aku kumpulan 27, ini 28 aku. Dia kawan aku.
Okey.
Kami tinggalkan dulu kau. Okey? Nanti kami datang lagi.
- Boleh? - Okey.
Yang saya perasan, di bahagian keselamatan sederhana pun,
saat saya berdiri di mana-mana,
dan bersantai, saya akan didekati,
dan ada beberapa kali saya rasa tak selesa
kerana apabila saya pandang seseorang, dan dia pandang saya,
soalan pertamanya ialah, "Kau dari mana? Apa kau buat di sini?"
Jadi, walaupun tempat ini berbeza, keadaannya kurang tegang,
ia tak bebas daripada ideologi, budaya, dan tingkah laku Geng Nombor.
Banduan di sini dipindahkan dari unit keselamatan maksimum
hanya apabila mereka boleh mengikuti jadual yang ditetapkan.
Lapan puluh lima peratus daripada mereka bekerja,
dan unit sederhana mendapatkan makanan untuk kompleks penjara
daripada 6,000 hektar tanah ladang, tempat saya akan bekerja hari ini.
- Itu penjara maksimum. - Ya, saya dah ke sana.
Bahagian maksimum yang kelihatan dalam perjalanan ke tempat kerja
mengingatkan mereka tentang ganjaran atas kelakuan baik mereka.
Aku di sana tiga tahun, enam bulan.
- Tiga tahun, enam bulan? - Daripada 14 tahun di sini.
- Susah, bukan? - Di sana memang susah.
Pemandangannya cantik.
Maksud saya, jika awak sudah dipenjarakan bertahun-tahun,
kemudian diberikan peluang
untuk memasuki pusat sederhana…
walaupun bising dan bergegar,
ia satu keistimewaan.
Ini yang mereka hasilkan.
Begitu banyak lobak.
- Kamu? - Ya, tuan?
Patahkan lobaknya.
- Patahkan lobak? - Ya.
Awak tuai, mereka patahkan?
Mana lagi mudah?
Tiada kerja mudah.
Okey, jawapan yang baik.
- Tiada kerja mudah. - Jawapan bagus.
- Ya. - Saya dengan awak. Boleh?
Perompak bernama Senador, sudah tujuh bulan
dibenarkan bekerja di ladang lobak ini.
Apa yang saya kena buat?
Patahkan saja.
Macam ini?
Berapa kotak kita kena penuhkan?
Rasanya mereka kata seratus hari ni.
Seratus kotak?
Berapa lama hukuman awak?
Dan sudah berapa lama awak jalani hukuman?
Saya dihukum penjara lima tahun atas rompakan.
- Lima tahun. - Saya akan dibebaskan tak lama lagi.
Jadi, hukuman awak dah nak tamat.
Sebenarnya, saya dah tak tahan lagi hidup begini.
Sebab saya keluar masuk,
dan saya dah cuba berubah sebelum ni, tapi…
susah untuk saya. Kali ni, saya betul-betul kena berubah.
Mengapa awak rasa kali ni awak betul-betul berubah
dan bukan sekadar cakap?
Sebab saya terima Isa sebagai penyelamat saya.
Saya akan cari rezeki halal di luar.
Adakah orang akan ambil awak bekerja?
Selalunya, sukar untuk orang terima,
terutamanya apabila ada tanda dan tatu pada badan, tapi…
Tanda apa?
Baik. Awak ada "Son Op Salut Dua Puluh Enam."
- Ya. - Okey.
"Mereka benci kerana kebanggaanku," dan semua ni.
Orang kata di hospital, mereka boleh hilangkannya.
Ya. Awak nak buat begitu?
Ya. Saya akan minta ia dibuat.
Awak mahu buat, tapi awak tak tahu boleh atau tak, atau…
Saya tak pasti, tapi saya akan periksa.
Saya bukan lagi hamba manusia. Saya hamba Tuhan.
Dalam geng penjara, mereka ingat saya
sebagai saudara mereka, tapi saya kata saya bukan lagi sebahagian mereka.
Senador ialah orang pertama saya jumpa yang mahu tinggalkan geng.
Bolehkah keluar geng?
Bolehkah berhenti jadi ahli geng jika mahu?
Saya tak nak cakap tentangnya sekarang.
- Faham? - Okey.
Buang masa saya.
Saya mahu benda baik dalam hidup saya suatu hari nanti.
Ya, dan hanya awak boleh buat. Bukan orang lain.
Saya tidak tahu sama ada Geng Nombor akan benarkan Senador pergi,
dan kehidupan yang ada untuknya apabila dia kembali ke Cape Flats.
HARI KE-4
Pagi berikutnya di bahagian sederhana,
saya diminta membantu seorang banduan melakukan tugas harian.
Bradley!
Di mana Bradley?
- Selamat pagi. Raphael ya? - Ada apa?
- Apa khabar? - Selamat berkenalan.
Dia akan bantu awak buat tugasan harian awak.
Okey.
Beginilah cara kita pakai uniform ini. Memang betul.
Awak nampak macam orang yang baru sampai.
Semua orang buat begini. Ini mesti…
Awak ada bilik seorang, atau berkongsi?
Bilik besar.
Bradley sudah tujuh bulan di bahagian sederhana
dan dia seorang frans atau bukan ahli geng sama macam saya.
Jumlahnya 48 orang.
- Empat puluh lapan? - Ya.
- Okey. - Ini katil saya.
- Wah, 48 orang satu sel. - Ya.
Saya ingatkan sel saya di bahagian maksimum sudah sesak.
Setidaknya, kebanyakan hari Bradley dihabiskan di luar,
memanggil banduan untuk perjumpaan dengan pegawai dan kaunselor.
Ini senarainya. Saya dapat senarai setiap hari.
Untuk psikologi, pekerja sosial, lembaga parol.
Boleh awak… Boleh awak sebut nama itu?
Siapa namanya?
Ampendulo Yakelo?
Ampulo Yakelo!
Ampendulo Yakelo?
- Sebagai orang Afrika Selatan, awak kena… - Dia datang.
Ampendulo Yakelo? Dia ada?
Ampendulo Yakelo!
Dia di luar. Okey. Terima kasih.
Biasanya saya jerit macam orang gila.
Ampendulo Yakelo!
- Ya? - Awak dalam senarai pekerja sosial
untuk esok, En. Moore cakap.
Jangan lupa janji temu awak esok pagi.
- Okey? - Terima kasih, En. Yakelo.
Bradley kelihatan sangat berbeza.
Tapi nampaknya dia telah menemui jalan untuk melakukan tugasnya
tanpa diganggu ahli geng.
Saya datang dari kehidupan berbeza, kehidupan kelas pertengahan atasan…
- Okey. - …bukan…
Bukan ahli Nombor.
Kulit saya yang lebih cerah juga,
amat menyukarkan keadaan.
Hakikatnya, ia memerlukan banyak…
duit, sememangnya duit.
- Yakah? Awak kena beli… - Ya, betul.
Saya kena bayar duit perlindungan secara ringkasnya.
Tapi macam mana awak atasi cabaran ada lebih daripada seorang
yang mahu benda yang awak boleh berikan?
Ada penyelesaian mudah.
Jika saya ke kedai sekali sebulan, saya akan beli
dua tembakau, dua kopi, dua gula, dua krimer.
- Cukup. - Okey.
- Awak akan beli dua. - Betul.
- Berhasil tak? - Ya.
Saya masih hidup.
Dan saya tidak dicabul secara paksa.
Awak tak pernah dipukul. Awak berjaya beli perlindungan.
Beli perlindungan.
Untuk hidup sebagai frans dan mengelakkan kekerasan,
banduan seperti Bradley membuat perjanjian.
Dia dapat mengelak daripada menjadi ahli Geng Nombor
kerana dia dapat beli perlindungan daripada dipukul
atau dibuli atau dirampas harta bendanya.
HARI KE-5
Hari ini, saya kembali ke bahagian maksimum.
Saya mahu bercakap dengan Curtis,
yang bersikap dingin semasa saya tinggal dengannya.
Tapi ada sesuatu dalam dirinya
yang buat saya rasa pangkatnya dalam Geng Nombor
merupakan tanggungjawab berat buatnya.
Awak dari Cape Flats?
Aku membesar di Cape Flats.
Awak menjalani hukuman yang lama.
Dua puluh lima tahun.
Atas kesalahan apa?
Kes aku ialah pembunuhan…
dan rompakan bersenjata.
Saya perasan sesuatu tentang awak, jika awak tak kisah.
Saya dapat rasa berdasarkan raut wajah awak…
yang awak bimbang…
kerana pangkat awak dalam Geng Nombor.
Sebab tanggungjawab yang awak pikul.
Contohnya, dua orang, dua ahli Nombor, bergaduh.
Seorang tumbuk seorang lagi. Hidungnya berdarah.
Awak kena buat keputusan.
Awak sebahagian daripadanya, betul?
Sebab pangkat awak.
Dan keputusannya ialah darah pengawal perlu ditumpahkan.
Betul.
Sejujurnya, sudah pun ada satu situasi.
Lima tahun lepas, semasa aku ke sini,
seorang banduan ambil mangga dan pukul seorang warden ni.
Ia berlaku di unit tempat aku tidur.
Ahli kumpulan 28 yang lakukan serangan ganas itu
kemudiannya mati akibat kecederaan yang dialami semasa insiden tersebut.
Setakat ini, belum ada tindakan balas daripada kumpulan 28 di penjara ini.
Ahli kumpulan 28 telah dipukul sampai mati.
Malangnya, kumpulan Nombor saya menghendaki
salah seorang warden juga mati.
Siapa yang akan lakukannya?
Itulah yang menjadi tanggungjawab aku sekarang…
kerana aku ada waktu itu.
Ia masih tergantung
bagi kumpulan 28 di penjara ini.
Memang gila.
Jika Curtis terlibat dalam pembunuhan balas dendam ini,
dia pasti akan menghabiskan seumur hidup di penjara.
Jika awak tak buat sesuatu…
Kalau aku tak buat apa-apa…
aku akan dihukum.
Oleh kumpulan awak?
Oleh kumpulan aku.
Mereka kena ambil darah aku.
Jika sampai ke tahap itu, aku kena buat keputusan,
dan keputusannya sekelip mata.
- Okey. - Aku buat, atau tak buat.
Saya risaukan Curtis.
Dia terperangkap dengan tanggungjawab sebagai ahli berpangkat.
Dia telah capai tahap yang dimahukan.
Tapi ada harganya.
Dan sekarang, harganya ialah darah seorang warden.
Hari ini, saya ingin memahami keadaan pengawal
yang sentiasa diancam oleh keganasan geng.
Sudah berapa lama awak bekerja di sini?
Saya di sini sudah empat tahun.
Apa tugas awak? Apa peranan awak?
Saya anggota EST,
iaitu pasukan sokongan kecemasan.
Kami pegawai khusus untuk operasi pencarian khas,
kawalan rusuhan, pengambilan dari sel,
dan banyak lagi.
Gerber perlu mengendalikan geng di penjara setiap hari.
Apa awak rasa cabaran terbesar di penjara ini?
Cabaran terbesar yang kami alami adalah
berurusan dengan pesalah yang terlibat dengan Geng Nombor.
Kami berdepan keganasan setiap hari, pada bila-bila masa.
Kami tak tahu bila ia akan berlaku.
Salah satu ancaman di sini, saya rasa lima atau enam tahun lepas,
berlaku insiden yang agak dramatik
ketika banduan kehilangan nyawa. Ada konflik antara banduan dan pengawal.
Apa awak tahu tentangnya?
Ahli geng yang terlibat hari itu masih di sini.
Jadi, mereka rasa cara untuk selesaikannya
adalah membunuh seorang pegawai kami.
Dan kami berjaga-jaga setiap hari.
Sebab kami tak tahu waktu ia boleh berlaku.
Bagaimana rasanya diancam begitu?
Kami cuma laluinya hari demi hari,
tak fikirkan sangat, kerana jika kami fikir,
kami boleh tertekan.
Dan kami boleh mengalami gangguan mental…
suatu masa nanti.
Apa yang boleh dibuat untuk hapuskan
hierarki ini dan segala yang berkaitan dengan Geng Nombor?
Sejujurnya saya cakap,
saya tak rasa kami akan berjaya hapuskannya.
Tapi apa yang kami boleh buat dan sedang buat ketika ini
adalah melaksanakan pengurusan geng,
dengan memisahkan ahli yang perlu buat keputusan.
Kalau tidak, jika keputusannya adalah menumpahkan darah
seorang pegawai yang bertugas,
mereka boleh buat keputusan itu
dan lakukannya sebelum kami dapat maklumat.
Buat masa ini, sekurang-kurangnya,
pihak penjara menangani ahli aktif Geng Nombor
dengan memisahkan mereka kepada kumpulan kecil
supaya mereka sukar membuat perancangan.
PENGASINGAN
Tapi ada sesetengah ahli geng yang begitu bahaya,
penjara dikawal ketat ini pun tidak dapat halang mereka.
Mereka diasingkan di sini,
Penjara Super Maksimum Ebongweni,
penjara paling dikawal ketat di Afrika Selatan.
Saya ke sini untuk berjumpa George Thomas.
Sebagai ketua kumpulan 28,
dia didapati bersalah atas pelbagai jenayah berkaitan geng
dan tujuh pembunuhan.
Ada antara yang dibunuh sepatutnya memberi keterangan terhadapnya.
Dan dia didapati bersalah merancang pembunuhan mereka
melalui rangkaian gengnya dari dalam sel penjaranya.
Kini, dia menjalani lebih daripada satu hukuman seumur hidup di bilik konkrit ini,
yang direka untuk melunturkan pengaruhnya terhadap Geng Nombor.
Mari duduk sebelah.
Okey.
Saya dah baca banyak,
diberitahu banyak benda tentang George Thomas.
Saya bukan orang baik.
Tidak.
Bila kali pertama awak terlibat dengan jenayah?
Saya cuma budak biasa.
Kemudian saya terlibat dengan geng.
Ada geng lain ketika itu.
Mereka ada…
dua rumah tempat mereka lakukan penyeludupan.
Kami ke rumah itu pada suatu malam.
Kalau tak silap, kami bawa senapang R4,
tiga pistol Z-88 sembilan milimeter
dan bom tangan, kemudian kami serang mereka.
Kami tembak beberapa orang.
Tembak mati?
Sembilan orang.
- Mati. - Sembilan.
Saya tak pasti berapa yang mati, tapi kami tembak sembilan orang.
George keluar masuk penjara seumur hidupnya.
Ceritakan tentang tatu awak, mengapa muka awak ada tatu,
dan leher serta badan awak.
Waktu saya masuk penjara pada zaman aparteid,
kami ada banyak masa.
Begitulah kami mula mentatu satu sama lain.
Tatu George menceritakan kisah hitam tentang kenaikan pangkatnya
dalam Geng Nombor.
Jadi, awak sangat ambil serius pangkat dalam Geng Nombor.
Saya inspektor waktu itu. Tiada pangkat lebih tinggi.
Saya rasa pada tahun 1994, 1995,
kami telah tikam 27 warden.
Dua puluh tujuh?
Dua puluh tujuh warden.
- Di Brandvlei ketika itu. - Mengapa?
Sebab keadaan di penjara ketika itu.
Mereka tak endahkan aduan kami.
Lagipun, kumpulan 28,
hanyalah sebuah organisasi
yang muncul daripada sistem zaman aparteid.
Tapi kini, majoriti wardennya sama macam awak.
Mereka menderita macam awak.
- Mereka melalui aparteid. - Saya setuju. Sebab itu saya cakap,
saya tak setuju dengan keadaan sekarang.
Sebab selepas demokrasi, kita boleh berbincang.
Awak sekarang di bilik konkrit ini.
Sebagai jeneral kumpulan 28…
apa pengaruh yang awak masih ada dari dalam…
makam ini?
- Di dalam atau di luar? - Kedua-duanya.
Saya masih berhubung dengan ramai rakan saya.
Tapi sekarang, saya kebanyakannya cuba galakkan mereka
untuk ubah cara hidup mereka.
George Thomas pun,
ahli geng berpangkat paling tinggi yang saya jumpa,
nampaknya sudah beralih daripada tatakelakuan ganas Geng Nombor.
Dia mengakui yang dia…
masih ada pengaruh, dan boleh, jika dia mahu,
mempengaruhi orang di luar.
Cumanya, mesej yang dihantarnya sekarang ialah mesej positif.
Persoalan utamanya adalah, adakah dia telah berubah?
Atau adakah dia masih…
seseorang yang sangat berpengaruh dan berbahaya?
HARI KE-7
Saya ingin bertanya kepada gabenor adakah penjara ini dapat membawa perbezaan
kepada kehidupan penghuninya
walaupun ramai yang masih dikawal oleh Geng Nombor.
Geng Nombor ada struktur tersendiri bagi cara mereka melakukan sesuatu,
yang berbeza dengan peraturan penjara ini.
Adakah itu menyukarkan lagi pemulihan banduan?
Ya.
Tapi di Afrika Selatan ketika ini,
sistem ekonomi sosial, dan kemiskinan ialah masalahnya.
Tiada pekerjaan di luar sana.
Itu satu contoh. Jadi, mereka akan menyertai geng
kerana mereka perlu cari makan.
Dan sesetengah pesalah, terutamanya gengster,
merupakan pesalah yang tiada apa-apa…
dalam hidup.
Unit maksimum ini ialah kemudahan baru,
jadi, apa bezanya sekarang dengan dahulu?
Dulu tiada langsung pemulihan.
- Okey. - Dulu…
cuma ada penjarakan dan bebaskan.
Sistem penjara kami sekarang sudah banyak perubahan.
Kami beralih daripada sistem hukuman kepada sistem pemulihan.
Ada yang akan berubah. Mereka tak berminat dengan geng.
Kami keluarkan mereka.
Kami pimpin mereka dan cuba pulihkan mereka,
cuba bantu mereka agar dibebaskan sebagai rakyat yang patuh undang-undang.
Saya sudah sampai ke penghujungnya di penjara Brandvlei.
Budaya geng sememangnya sudah sebati dengan kehidupan penjara Afrika Selatan.
Geng Nombor mungkin mengekalkan keamanan antara geng jalanan di dalam,
tetapi menyukarkan lagi pihak penjara memulihkan banduannya.
Menghapuskannya tampak mustahil.
Setelah dilabel sebagai kumpulan 26, 27 atau 28,
stigma tersebut akan kekal bersama mereka seumur hidup.
Terjemahan sari kata oleh Syahmi Sapperi